Illum il-Kunsill adotta konklużjonijiet dwar l-isfidi attwali u t-triq 'il quddiem fir-rigward tal-mandat ta' arrest Ewropew u l-proċeduri għall-estradizzjoni. Il-mandat ta' arrest Ewropew huwa strument ewlieni fil-ġlieda kontra l-kriminalità transkonfinali u t-terroriżmu. Huwa ssimplifika u aċċellera l-kooperazzjoni ġudizzjarja bejn l-istati membri u jkompli jagħti kontribut essenzjali għas-sigurtà taċ-ċittadini tal-UE. Madankollu, matul id-diskussjonijiet dwar kif tista' tittejjeb aktar l-applikazzjoni tiegħu, sar aktar evidenti kif l-effettività tal-mekkaniżmu ta' konsenja tal-mandat ta' arrest Ewropew tista' tiżdied aktar f'ċerti oqsma. Fil-konklużjonijiet tiegħu, il-Kunsill jaqbel li hemm lok għal titjib f'ħames oqsma: it-titjib tat-traspożizzjoni nazzjonali u l-applikazzjoni prattika tad-deċiżjoni kwadru dwar il-mandat ta' arrest Ewropew l-appoġġ lill-awtoritajiet ta' eżekuzzjoni fit-trattament ta' evalwazzjonijiet tad-drittijiet fundamentali l-indirizzar ta' ċerti aspetti tal-proċedura fl-istat membru emittenti u ta' eżekuzzjoni, inkluż id-drittijiet proċedurali, it-traduzzjonijiet, it-trasferimenti ta' proċedimenti u l-kunflitti ta' ġuriżdizzjoni u l-promozzjoni ta' alternattivi għad-detenzjoni it-trattament ta' talbiet biex ċittadini tal-UE jiġu estraditi lejn pajjiżi terzi it-tisħiħ tal-proċeduri ta' konsenja tal-mandat ta' arrest Ewropew fi żminijiet ta' kriżi, wara l-esperjenza tal-pandemija tal-COVID-19. Konklużjonijiet tal-Kunsill ''Il-mandat ta' arrest Ewropew u l-proċeduri għall-estradizzjoni - l-isfidi attwali u t-triq 'il quddiem''